2019. gada 16. janvārī Rīkojums Nr. 10

Rīgā (prot. Nr. 2 5. §)

**Par konkursa komisiju, lai izvirzītu pretendentus ievēlēšanai**

**Vispārējās konvencijas par nacionālo minoritāšu aizsardzību konsultatīvajā komitejā**

1. Lai izvirzītu pretendentus – Latvijas ekspertus – ievēlēšanai Vispārējās konvencijas par nacionālo minoritāšu aizsardzību konsultatīvajā komitejā (turpmāk – konsultatīvā komiteja), izveidot konkursa atlases komisiju (turpmāk – komisija) šādā sastāvā:

Komisijas priekšsēdētājs

A. Pelšs – Ārlietu ministrijas valsts sekretārs

Komisijas locekļi:

G. Arāja – Izglītības un zinātnes ministrijas valsts sekretāra vietniece, Politikas iniciatīvu un attīstības departamenta direktore

A. Jurševics – Iekšlietu ministrijas Nozares politikas departamenta direktors

V. Krutko – Tieslietu ministrijas Eiropas lietu departamenta direktore

A. Liepiņa – Ārlietu ministrijas Starptautisko organizāciju un humanitāro jautājumu departamenta vadītāja, vēstniece

S. Rancāne-Delekolē – Kultūras ministrijas Sabiedrības integrācijas departamenta direktore

Komisijas sekretāre

E. Bračiņa – Ārlietu ministrijas Starptautisko organizāciju un humanitāro jautājumu departamenta Humanitāro jautājumu nodaļas vecākā referente

2. Komisijas priekšsēdētājs, ja nepieciešams, darbam komisijā var pieaicināt ekspertus un nevalstisko organizāciju pārstāvjus.

3. Ārlietu ministrijai izstrādāt atklāta konkursa nolikuma projektu, nosakot pretendentu – Latvijas ekspertu – izvirzīšanas kārtību ievēlēšanai konsultatīvajā komitejā, un komisijai apstiprināt minētā konkursa nolikumu.

4. Saskaņā ar konkursa nolikumu izsludināt atklātu konkursu, lai izvirzītu pretendentus – Latvijas ekspertus – ievēlēšanai konsultatīvajā komitejā.

5. Komisijai izvēlēties vismaz divus pretendentus – Latvijas ekspertus –, lai izvirzītu tos ievēlēšanai konsultatīvajā komitejā.

6. Ārlietu ministrijai iesniegt Ministru kabinetā izvirzīto pretendentu sarakstu.

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis